Om 'n ouer te wees, beteken dat jy wil hê dat jou kinders net geluk en vreugde sal ervaar. Daarom is dit moeilik om te sien as jou kind gedurende die eksamens stres en probleme ondervind. Ons wil jou aanmoedig om nooit op te hou om in jou kind te glo nie. Matteus L Jacobson het gesê: "Agter elke jong kind wat in homself glo, is 'n ouer wat eerste geglo het."
Moedig jou kinders aan om hul beste te presteer:
Soos kinders ouer word, hoef hulle nie meer 'n slapenstyd hê nie, veral as hulle tot laat saans moet studeer. Maak egter seker dat jou kind genoeg rus kry die aand voor 'n groot eksamen. Moegheid is een van die redes waarom kinders nie goed presteer in die laaste paar eksamens wat oorbly nie. Dit is belangrik om daarop te let dat indien jou kind 'n besige week van eksamens het, byvoorbeeld as hulle Maandag, Woensdag en Vrydag skryf, hulle nie Sondagaand te laat gaan slaap om te studeer nie, want hulle moet steeds teen Vrydag nog kan skryf. Volgens LiveScience, benodig kinders tussen die ouderdomme van 6-13 van 9 tot 11 uur slaap elke nag, terwyl vir tieners, ouderdomme 14-17, word 8 tot 10 uur slaap 'n nag aanbeveel.
Ons wil elke ouer alle sterkte met hul kinders se eksamens toewens. Kyk mooi na hulle, moedig hulle aan, ondersteun hulle en hê hulle onvoorwaardelik lief. Laat ons weet hoe jy jou kinders help om die eksamens te hanteer en hoe jy hulle spesiaal laat voel wanneer hulle jou die meeste nodig het.